டைவினைல் சல்பைடு

டைவினைல் சல்பைடு (Divinyl sulfide) என்பது C4H6S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமான இச்சேர்மம் மயக்கமூட்டும் நெடியைக் கொண்டதாக உள்ளது. ஐதரசன் சல்பைடும் அசிட்டைலீனும் சேர்ந்து வினைபுரியும் போது விளைபொருளாக டைவினைல் சல்பைடு தோன்றுகிறது. கால்சியம் சல்பைடுடன் மாசாக கலந்திருக்கும் கால்சியம் கார்பைடை நீராற்பகுப்பு செய்யும்போது ஐதரசன் சல்பைடு, அசிட்டைலீன் கலப்பு உருவாகிறது.

முதன்முதலில் 1920 களில் கந்தகக் கடுகுடன் சோடியம் ஈத்தாக்சைடு சேர்த்து டைவினைல் சல்பைடு தயாரிக்கப்பட்டது.:

(ClCH2CH2)2S  +  2 NaOEt   →  (CH2=CH)2S  +  2 EtOH  +  2 NaCl

தயோல்களும் அசிட்டைலீன்களும் வினைபுரிவதால் பலவகையான ஒற்றை வினைல் சல்பைடுகள் உருவாகின்றன

 மேற்கோள்கள் 

பகுப்பு:வினைல் சேர்மங்கள்
பகுப்பு:தயோயீத்தர்கள்